
Selam alejkum! Nisam siguran, ali je li ovo neki ***[urok](https://pitajucene.com/search/urok/questions/ "Pretraži pitanja o uroku")***: Kad radim neki posao, bilo koji, često mi dolaze misli, u obliku vizija, u kojima vidim nešto čega se bojim… Recimo, vidim svjetlost, trenutno kad radim neki posao, ispred sebe vidim svoju djevojku, a isto kao da će umrijeti, kao da u nju šaljem neke strijele.  

Ja ne znam je li to može doći do uroka… bojim se ovoga i stalno mi je to u mislim, bez obzira šta radio… Mogu li ja imati utjecaja na to?


* 
* 
* 
* 
* 
* 
* 

 
Da li priviđanje može doći od uroka?

Alejkumus-selam! Koliko sam vas razumio, bojite se, imate osjećaj da ne biste nekoga svojim očima urekli. Nemate se čega bojati, mislim da ste malo više čitali o uroku i značenju uroka, pa su vam se u glavu uvrtile misli, da vi prilikom pomisli na neku osobu ili prilikom pogleda prema njoj, šaljete neke urokljive strijele.  Ako se već bojite toga, a što može da bude i pozitivno, onda svaki put kad nešto lijepo pomislite ili nekoga pogledate u čudu ili sa ciljem divljenja, samo to blagoslovite riječima: “Mašallah”, ili: “Mašallah, la kuvvete illa billah”, i ***[urok](https://pitajucene.com/search/urok/questions/ "Pretraži pitanja o uroku")*** se, uz Allahovu pomoć, neće desiti.


 


Ebu Bilal – svršenik Medinskog fakulteta


Preuzeto sa stranice <http://www.n-um.com>


